Here is a page extracted from Wikipedia that may contain CSS, HTML, and a lot of unformatted text.

Title: Davids Galeanos Olivera
Content: Davids Abduons Galeanos Olivera (g. 1961 m. vasarė 18 d. Asunsjuonė) ī Paragvajė kalbėninks, antropoluogs, filoluogs, švieties, Gvaraniu kalbuos ė kultūras lėciejaus steigies tēpuogė anuo prėzėdėnts.

Ėšsimuokslėnėms 

1979 m. gava vėdorėni ėšsėlavėnima Gral. Bernardino Caballero kuolegėjuo Asunsjuonė. 1985 m. Asunsjuona valstībėniam onėversitetė igava gvaranių kalbuos bakalaura laipsni. Tamė onėversitetė tēpuogė igava daktara laipsni paskenies srėtīs: gvaraniu lingvistėkas ė filuoluogėjės (1998 ė 1999 m.), tīrimu metodoluogėjės (2000 m.), onėversitetinės didaktėkas (1994, 1995 m.), bendruosės lingvistėkas (1987 m.), tēpuogė Ntra. Sra. de la Asunción katalėkėškamė onėversitetė – antropoluogėjės (1988 m.) ė terptautinės etnoluogėjės ėr antropoluogėjės (1991 m.).

Darbs onėverstetė 
Davids Galeanos Olivera īr Asunsjuona valstībinė onėversiteta šėtūm fakoltetu pruopesorios: filosuopėjės (gvaraniu filoluogėjė), medėcėnas muokslu, puoliteknėkas, gamtuos ė tėksliuju muokslu. Vaduovaun antropoluogėjės, muoksliniu tīrimu metodoluogėjės, sėocēluogėjės ėr ėspanu kalbuos katedruom.

Gvaraniu kalba 
David Galeano Olivera 1985 m. isteigė Gvaraniu kalbuos ė kultūras lėcieju ė nū pat anuo isteigėma īr anuo prėzidents (so trompuom partraukuom). Tēpuogė īr tuos istaigas gramatėkas, lėteratūras, dėdaktikas ė kultūras pruopesorios. Aktīvē uorganėzuo gvaraniu kalbuos ė kultūras puoselēma Paragvajō ė ož ano rėbū. Uorganėzuo ivairius kultūrėnius rengėnius, kuonferencėjės, semėnarus, fuoromus, vakaruškas. Regionėniu gvaraniu kalbuos skīriu steigies. Vīriausībėniu, JTO kuomisėju, Paragvajė indienu asuocēcėjės ė kėtū kultūrėiniu uorganėzacėju narīs. Daugelė knīngu autorios, bendrāutorius, kōrdinatorius. Ož dėdli duovi i švietėma ė gvaraniu kalbuos vīstīma apduoveniuots valstībėnēs ė terptautinēs apduoveniuojėmās.

Davida Galeana Oliveras parašītas knīngas:
 Mbo’ehao arapapaha Guarani ha España ñe’ême – Calendario Escolar Bilingüe (1988 m.)
 Jakavere ypykue (15 káso ñemombe’u) (1989 m.)
 Guarani Rayhupápe mbohapyha (1995 m.)
 Guarani Rayhupápe irundyha (1995 m.)
 Diferencias gramaticales entre el Guarani y el Castellano: estudio contrastivo, y su incidencia en la educación (1999 m.)
 Káso Ñemombe’u (1999 m.)
 Antropología – Avakuaaty (2002 m.)
 Guarani Ñe’êkuaaty – Lingüística (en) Guarani (2002 m.)
 Sentimientos – Temiandu Pytu (2002 m.)
 Pukarâmeme (2007 m.)
 Pukarântevoi (2007 m.)
 Tēpuogė straipsnē gazietūs, žornalūs, kuonperėncėjūs.

Šėima 
Davids Galeanos Olivera gīven Kapiatuo (Cėntrėnis departaments), vedė̄s, tora 4 vākus. Žmuona Sabina (gvaraniu kalbuos ė geuologėjės specēlistė), vākā Edgars, Norma, Chorchė ėr Anai.

Nūruodas 
 Ėnternetinis poslapis
 Poslapis vikipedėjuo

Galeano Olivera, D.